Տանիէլ Ռատքլիֆ

Տանիէլ Ճէյքըպ Ռատքլիֆ, (անգլերէն՝ Daniel Jacob Radcliffe, ծնած է 23 Յուլիս, 1989 թուականին), Մեծ Պրիթանիա: Անգլիացի դերասան մըն է որ ճանչցուած է իր Հէրի Փոթըր դերակատարութեամբ Հէրի Փոթըրի 8 ֆիլմերուն մէջ։ Ան իր դերասանութեան գործընթացքը սկսաւ միայն 10 տարեկանին, մասնակցելով BBC 1-ին, 1999 թուականի Տէյւիտ Քափըրֆիլտ ֆիլմին: Երբ Տանիէլ 11 տարեկան եղաւ, ան ընդունուեցաւ որ կատարէ Հէրի Փոթըրի դերը, առաջին ֆիլմին՝ Harry Potter and The Philosopher's Stone-ին մէջ։ Ան շարունակեց այս դերը կատարել 10 տարի մինչեւ 8-րդ եւ վերջին ֆիլմին հրատարակութիւնը, որն էր՝ Harry Potter and The Deathly Hallows-ը:
Տանիէլ բեմերու վրայ բարձրացաւ 2007 թուականէն սկսեալ եւ մասնակցեցաւ թատրոններու: Իսկ անոր ֆիլմերէն են՝ The Woman in Black, independent film եւ Kill Your Darlings:
Տանիէլը նաեւ իր մասնակցութիւնը բերած է բազմաթիւ բարեսիրական գործերու, տարբեր կեդրոններու եւ կազմակերպութիւններու հանդէպ ու այս պատճառաւ հերոսի մրցանակը շահած է 2011 թուականին:


== Կենսագրութիւն ==
Տանիէլ ծնած է Անգլիա, Լոնտոնի արեւմտեան շրջանին մէջ: Ան միակ զաւակն է Ալան Ճորճ Ռատքլիֆին եւ Մարիա Կրեշմանին (որ նաեւ դերասանուհիէ եւ մասնակցած է մի քանի ֆիլմերու մէջ:): Անոր մայրը հրեայէ, իսկ հայրը՝ Իրլանտացի բողոքական է: Մօր արմատները կու գան Ռուսաստանէն եւ Լեհաստանէն: Տանիէլի երկու ծնողները իրենց երիտասարդութեան ժամանակ եղած են դերասաններ:
2012 թուականին, հարցազրոյցի մը ընթացքին, Տանիէլ ըսած է: «Մեր տան մէջ կրօնական հաւատք երբեք չէ եղած: Ես ինծի կը նկատեմ Հրեայ եւ Իրլանտացի, հակառակ այդ դէպքին որ Անգլիացի եմ:»: Ան նաեւ ըսած է թէ ինք շատ հպարտ է իր Հրէական արմատներով:
Ան 5 տարեկանէն հետաքրքութիւն ցուցաբերած է դերասանական մասնագիտութեան հանդէպ: Դեկտեմբեր, 1999 թուականին, 10 տարեկան Տանիէլը իր առաջին դերը խաղցած է որպէս Չարլզ Տիքընզ, Տէյւիտ Քափըրֆիլտ վէպին վրայ հիմնադրուած ֆիլմին մէջ, որ ցուցադրուեցաւ BBC 1-ին վրայ։ Տանիէլը կը կատարէ փոքրիկ երեխայի կերպարը:
Տանիէլ յաճախած է Սուսեքս եւ Լոնտոնի դպրոցները: Ռատքլիֆ դժուարութիւն կը գտնէ իր դպրոցին մէջ Harry Potter and The Philosopher's Stone-ի հրատարակութիւնէն ետք, որովհետեւ մի քանի աշակերտներ անոր հետ ատելութեամբ կը վարուէին ու Տանիէլ կ'ըսէ թէ անոնք կը ծիծաղէին իր Հէրի Փոթըր կերպարին վրայ եւ ոչ թէ կը նախանձէին իրմէ:
Չնայած իր դպրոցի հարցերուն, Տանիէլ կը շարունակէ իր կրթութիւնը, բայց ան չյաճախեր համալսարան:


== Գործընթացք ==

2000 թուականին, որոշուեցաւ որ Տանիէլը կատարէ Հէրի Փոթըրին դերը, Harry Potter and The Philosopher's Stone ֆիլմին մէջ որ վիպաշար մըն է՝ գրուած Ճոան Ռոուլինկին կողմէ: Ճոան կը փնտռէր անծանօթ Անգլիացի դերասան մը որ կատարէ Հէրիին դերը, ու օր մը Ճոան եւ Քրիս Քոլոմպըսը (արտադրողը) Տէյւիտ Քափըրֆիլտ ֆիլմը դիտելով, կ'որոշեն որ Տանիէլը պէտք է ըլլայ Հէրին: 8 ամիս ետք, վերջնականապէս հաստատուեցաւ Տանիէլին դերը: Ռոուլինկը նաեւ ըսած է «Չեմ կարծեր Քրիս Քոլոմպըսը Տանիէլէն տաղանդաւոր Հէրի Փոթըր մը գտնէ:»:

Harry Potter and The Philosopher's Stone-ը հրատարակուեցաւ 2001 թուականին եւ Տանիէլ ստացաւ մեծ գումար մը, սակայն Ռատքլիֆ ըսաւ թէ դրամը իրեն համար կարեւոր չէ:
Շուտով, մէկ տարի ետք, հրատարակուեցաւ երկրորդ ֆիլմը՝ Harry Potter and The Chamber of Secrets-ը ու քննադատութիւնները դրական էին: 2004 թուականին հրատարակուեցաւ Harry Potter and The Prisoner of Azkaban-ը, երրորդ ֆիլմը, իսկ 2005-ին չորրորդը՝ Harry Potter and The Goblet of Fire: 4-րդ ֆիլմը եղաւ ամէնէն շահաւոր Հէրը Փոթըր ֆիլմերէն մէկը, եւ պատճառն էր Տանիէլի տաղանդաւոր դերասանութիւնը:
4-րդ ֆիլմէն ետք, Տանիէլ, Էմմա եւ Ռուփերթ կը տատամսէին իրենց Հէրի Փոթըրի գործընթացքը շարունակելու համար, սակայն վերջնական որոշեցին որ մինչեն վերջ ամբողջացնեն բոլոր ֆիլմերը: 2007 թուականին հրատարակուեցաւ Harry Potter and The Order of The Phoenix ֆիլմը որ Հէրիին համար ամէնէն հաճելին էր.: Տանիէլ շահեցաւ մի քանի մրցանակներ իր կատարողութեան համար:
6-րդ ֆիլմը՝ Harry Potter and The Half Blood Prince նոյնպէս ստեղծեց մեծ շահ, սակայն վերջին ֆիլմը՝ Harry Potter and The Deathly Hallows-ի երկրորդ բաժինը որ հրատարակուեցաւ Յուլիս, 2001 թուականին ամէնէն յաջող ֆիլմերէն մէկն էր եւ ժողովուրդը յուզումով հրաժեշտ տուաւ Հէրիին, Ռոնին եւ Հըրմայոնիին:
Տանիէլ ըսաւ թէ ան հպարտ է խաղալու Հէրի Փոթըրի դերը, սակայն երբ Ռոուլինկ ըսաւ թէ ան կարող է հրատարակել 8-րդ գիրք մը, Տանիէլ մերժեց կրկին կատարել Հէրիին դերը, ըսելով թէ 10 տարի բաւարար է մէկ կերպարի մը համար: